KISKŐRÖS VÁROS POLGÁRMESTERE
ELŐTERJESZTÉS

(a Képviselő-testület 2023. december 13-i ülésére)

TÁRGY: 

Az önkormányzati vagyonról, a vagyon hasznosításáról szóló önkormányzati rendelet MÓDOSÍTÁsa
Magyarország helyi önkormányzatairól szóló 2011. évi CLXXXIX. törvényben (a továbbiakban: Mötv.), a nemzeti vagyonról szóló 2011. évi CXCVI. törvényben (a továbbiakban: Nvtv.) és az államháztartásról szóló 2011. évi CXCV. törvényben foglalt felhatalmazó rendelkezések kötelezik a települési önkormányzatokat a tulajdonukban lévő vagyon kimutatásának, nyilvántartásának, a vagyonnal való gazdálkodás és beszámolás önkormányzati rendeletben történő szabályozására. Kiskőrös Város Önkormányzata ezen felhatalmazásoknak megfelelve alkotta meg az önkormányzati vagyonról, a vagyon hasznosításáról szóló 26/2012. (XII. 19.) önk.-i rendeletét (a továbbiakban: Rendelet).
A Magyar Államkincstár Önkormányzati Pénzügyi Szabályszerűségi Ellenőrzési Főosztály Bács-Kiskun Vármegyei Költségvetési Ellenőrzési Osztály az államháztartásról szóló 2011. évi CXCV. törvény, valamint az államháztartásról szóló törvény végrehajtásáról szóló 368/2011. (XII.31.) Korm. rendelet vonatkozó szabályai alapján, ellenőrzést tartott Kiskőrös Város Önkormányzata tulajdonában lévő vagyon könyvvezetési kötelezettségének, a teljesítendő adatszolgáltatási kötelezettségek szabályszerű teljesítésének és az éves költségvetési beszámoló megbízható, valós összképének vizsgálata tárgyában.

A vizsgálati dokumentációban tett észrevételeknek, a magasabb rendű jogszabályoknak való megfelelés, illetve a pontos, egységes és egyértelmű megfogalmazás érdekében a vagyonrendelet módosítása szükséges.
A módosítások elsősorban az önkormányzati vagyon könyvvezetésének, beszámolásának, a vagyon kimutatásának és nyilvántartásának kötelezettségét érintik. Az államháztartás számviteléről szóló 4/2013. (I. 11.) Korm. rendelettel történő összhang megteremtése érdekében az önkormányzati vagyon kimutatására vonatkozó szabályozás került módosításra.
A további módosítások, az Mötv. és az Nvtv. szabályaival összhangban tartalmaznak pontosításokat az egyértelmű szabályozás és értelmezés érdekében. Ezen módosítások jelentősebb mértékben a Rendelet vagyonkezelői jog alkalmazására vonatkozó előírásait érintik.
Javaslom, hogy a Képviselő-testület az önkormányzati vagyonról, a vagyon hasznosításáról szóló helyi rendeletét a rendelet-tervezet szerint módosítsa.
Kiskőrös, 2023. december 05.


Domonyi László s.k.,









      polgármester

Kiskőrös Város Önkormányzata 
Képviselő-testületének 
.../2023. (...) önkormányzati rendelete

az önkormányzati vagyonról, a vagyon hasznosításáról szóló 26/2012 (XII.19.) önkormányzati rendelet módosításáról
(tervezet)

Kiskőrös Város Önkormányzatának Képviselő- testülete a nemzeti vagyonról szóló 2011. évi CXCVI. törvény 3. § (1) bekezdés 6., 7., 11. pontjában, 5. § (2) bekezdés b)- c) pontjában, 6. § (6) bekezdésében, 11. § (16) bekezdésében, 13. § (1) bekezdésében, 18. § (1) bekezdésében, a Magyarország helyi önkormányzatairól szóló 2011. évi CLXXXIX. törvény 107. §-ában, 109. § (4) bekezdésében, 143. § (4) bekezdés i) pontjában foglalt felhatalmazás alapján, az államháztartásról szóló 2011. évi CXCV. törvény 97. § (2) bekezdésében, valamint Magyarország Alaptörvénye 32. cikk (2) bekezdésében meghatározott feladatkörében eljárva a következőket rendeli el:

1. §

Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet (a továbbiakban: Vagyonrendelet) 1. §-a helyébe a következő rendelkezés lép:

„1. §

E rendelet alkalmazásában vagyon az önkormányzat tulajdonában lévő nemzeti vagyon, ideértve a vagyoni értékű jogot, az önkormányzatot megillető követelést, valamint az önkormányzatot terhelő tartozást.”

2. §

A Vagyonrendelet 2. § a) pontja helyébe a következő rendelkezés lép:

(A rendelet hatálya kiterjed)

„a)
Kiskőrös Város Önkormányzatára (a továbbiakban: Önkormányzat), valamint szerveire”

3. §

A Vagyonrendelet 3. § (2) bekezdése helyébe a következő rendelkezés lép:

„(2) A rendelet szabályait kell alkalmazni az Önkormányzat tulajdonában lévő lakások és nem lakáscélú helyiségek hasznosítása esetén is, ha Kiskőrös Város Önkormányzata Képviselő-testületének (a továbbiakban: Képviselő-testület) az önkormányzat tulajdonában álló lakások és helyiségek bérletéről és elidegenítéséről szóló hatályos önkormányzati rendelete eltérően nem rendelkezik.”

4. §

A Vagyonrendelet 4. § (2) bekezdés b) pontja helyébe a következő rendelkezés lép:

(Az önkormányzati törzsvagyon)

„b)
valamint korlátozottan forgalomképes törzsvagyonból áll.”

5. §

(1) A Vagyonrendelet 5. § (1) és (2) bekezdése helyébe a következő rendelkezések lépnek:

„(1) Az Önkormányzat tulajdonába tartozó nemzeti vagyonról Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 110. §-ában, illetve a nemzeti vagyonról szóló 2011. évi CXCVI. törvény (a továbbiakban: Nvtv.) 10. §-ában meghatározottak szerint kell nyilvántartást (vagyonkatasztert) vezetni.

(2) A vagyont – ezen belül a törzsvagyont elkülönítve – az érvényes számviteli előírások szerint, a Polgármesteri Hivatal tartja nyilván, a következők szerint:

a)
ingatlan vagyonról: ingatlanvagyon-kataszteri nyilvántartást és analitikus nyilvántartást;

b)
ingó vagyonról: analitikus nyilvántartást;

c)
a vagyoni értékű jogokról: analitikus nyilvántartást vezet.”

(2) A Vagyonrendelet 5. § (8) bekezdése helyébe a következő rendelkezés lép:

„(8) A vagyonkimutatást az államháztartás számviteléről szóló 4/2013. (I. 11.) Kormányrendelet 30. §-ában meghatározott bontásban kell elkészíteni.”

6. §

A Vagyonrendelet 6. § (2) és (3) bekezdése helyébe a következő rendelkezések lépnek:

„(2) A kizárólagos önkormányzati tulajdonban álló vagyon alatt az Nvtv. 5. § (3) bekezdése szerinti vagyont kell érteni.

(3) A nemzetgazdasági szempontból kiemelt jelentőségű vagyon alatt az Nvtv. 5. § (4) bekezdése szerinti vagyont kell érteni az alábbiak szerint:

a)
az Nvtv. 2. mellékletében meghatározott vagyonelemek,

b)
az e rendelet 2. számú mellékletében nemzetgazdasági szempontból kiemelt jelentőségű vagyonnak minősített önkormányzati vagyonelemek.”

7. §

A Vagyonrendelet 7. § (1) bekezdése helyébe a következő rendelkezés lép:

„(1) Az Önkormányzat korlátozottan forgalomképes törzsvagyona:

a)
az egyes állami tulajdonban lévő vagyontárgyak önkormányzatok tulajdonba adásáról szóló 1991. évi XXXIII. törvényben korlátozottan forgalomképesnek minősített vagyonelemekből, valamint

b)
a Képviselő-testület által az a) ponton túl korlátozottan forgalomképes vagyonnak minősített vagyonából áll.”

8. §

A Vagyonrendelet 9. §-a helyébe a következő rendelkezés lép:

„9. §

A tulajdonosi jogokat a Képviselő-testület, vagy átruházott hatáskörben a Polgármester gyakorolja az e rendeletben foglaltaknak megfelelően.”

9. §

(1) A Vagyonrendelet 12. § (3) bekezdése helyébe a következő rendelkezés lép:

„(3) Az Önkormányzat korlátozottan forgalomképes törzsvagyona körébe sorolt vagyont értékesíteni a forgalomképességre vonatkozó korlátok, valamint az Nvtv.-ben foglaltak figyelembevételével, a Képviselő-testület általi kijelölést követően, nyilvános versenytárgyalás útján lehet, a rendelet 1. mellékletében foglalt eljárásnak megfelelően. A versenytárgyalásról szóló hirdetményt Kiskőrös Város hivatalos honlapján (a továbbiakban: honlap) és az Önkormányzat hirdetőtábláján (a továbbiakban: hirdetőtábla) kell közzétenni. A tulajdonjog átruházás szerződésben foglalt feltételeinek elfogadásáról a Képviselő-testület dönt.”

(2) A Vagyonrendelet 12. § (4) bekezdés a) és b) pontja helyébe a következő rendelkezések lépnek:

(Az üzleti vagyon az alábbiak szerint értékesíthető:)

„a)
A nettó 10.000.000,- Ft egyedi értéket meghaladó vagyont értékesíteni az Nvtv.-ben foglaltak figyelembevételével, a Képviselő-testület általi kijelölést követően nyilvános versenytárgyalás útján lehet, a rendelet 1. mellékletében foglalt eljárásnak megfelelően. A versenytárgyalásról szóló hirdetményt a honlapon és a hirdetőtáblán kell közzétenni. A tulajdonjog átruházás szerződésben foglalt feltételeinek elfogadásáról a Képviselő-testület dönt.

b)
Az a) pontban meghatározott értéket el nem érő vagyont értékesíteni versenytárgyalás kiírása nélkül, az Nvtv.-ben foglaltak figyelembevételével lehet. Az értékesítésre kijelölésről a Polgármester dönt. A tulajdonjog átruházás szerződésben foglalt feltételeinek elfogadásáról a Képviselő-testület dönt.”

10. §

A Vagyonrendelet 13. § (1) bekezdése helyébe a következő rendelkezés lép:

„(1) Önkormányzati vagyon tulajdonjogát ingyenesen átruházni az Nvtv. 13. § (3)-(7) bekezdése alapján lehet.”

11. §

A Vagyonrendelet 16. § (2) bekezdése helyébe a következő rendelkezés lép:

„(2) A vállalkozásba vitelre, a gazdasági társaságban való részvételre az Nvtv. 8. §-ában meghatározott szabályokat kell alkalmazni.”

12. §

A Vagyonrendelet 17. § (1) bekezdése helyébe a következő rendelkezés lép:

„(1) Az Önkormányzat forgalomképtelen törzsvagyonát az Nvtv.-ben foglalt kivételektől eltérően nem lehet megterhelni.”

13. §

A Vagyonrendelet 19–25. §-a helyébe a következő rendelkezések lépnek:

„19. §

(1) Az Önkormányzat vagyonát a Polgármesteri Hivatal, az Önkormányzat költségvetési szervei, illetve vagyonkezelési szerződés alapján más szervek kezelik.

(2) Vagyonkezelői jogot létesíteni kizárólag a Nvtv. 3. § (1) bekezdés 19. pont b) alpontjában felsorolt vagyonkezelők részére önkormányzati közfeladat ellátásához kapcsolódva lehet akkor, ha az biztosítja a feladatellátás feltételeinek hatékony biztosítását, a vagyon állagának és értékének megőrzését, védelmét, illetve a vagyon értékét növeli.

(3) A vagyonkezelői jog létrejöhet vagyonkezelési szerződéssel vagy törvényben történő kijelöléssel.

(4) Az Önkormányzat vagyonkezelői jogot létesíthet:

a)
ingyenesen

b)
ellenérték fejében.

20. §

Az Önkormányzat korlátozottan forgalomképes törzsvagyonának körébe sorolt vagyon vagyonkezelési jogát a forgalomképesség korlátozásának tartalmát meghatározó feltételek figyelembevételével lehet átengedni.

21. §

(1) A vagyonkezelői jogot ingyenesen átengedni

a)
állam, helyi önkormányzat, valamint ezek fenntartása vagy irányítása alá tartozó intézmény,

b)
költségvetési szerv részére lehet.

(2) Az Önkormányzat az (1) bekezdésben megjelölt vagyonkezelők részére a vagyont ingyenesen a következő közfeladatok esetében adhatja kezelésbe:

a)
az óvodai ellátás,

b)
szociális ellátás,

c)
közművelődés

d)
egészségügyi ellátás.

22. §

(1) A vagyonkezelői jogot – az Nvtv. 11. § (3) bekezdésében foglalt kivétellel – az 1. mellékletben foglalt nyilvános versenytárgyalás útján, ellenérték fejében lehet megszerezni és gyakorolni. A Képviselő-testület dönt a vagyon vagyonkezelési jogának ellenérték fejében történő átengedéséről.

(2) A vagyonkezelői jog értékének meghatározása piaci értéken történik, figyelembe véve az adott vagyon rendeltetését, a közfeladat ellátásához való szükségességét és az azzel összefüggő kötelezettségeket, a működtetés költségét, a vagyon műszaki állapotát.

23. §

(1) A vagyonkezelési szerződésnek az Nvtv.-ben foglaltakon kívül – figyelembe véve az adott vagyontárgy sajátos jellegét, valamint az ahhoz kapcsolódó önkormányzati közfeladatot – tartalmaznia kell különösen az alábbiakat:

a)
a vagyonkezelő által kötelezően ellátandó önkormányzati közfeladatot és ellátható egyéb tevékenységeket;

b)
a vagyonkezeléssel érintett vagyoni kör pontos megjelölését;

c)
a vagyonkezelő által a feladatai ellátásához alvállalkozók, illetve közreműködők igénybevételére, és ezzel összhangban a vagyonkezelésbe adott vagyon birtoklására, használatára vonatkozó korlátozó rendelkezéseket;

d)
a közfeladat ellátása érdekében a vagyonkezelésbe adott eszközöknek az Önkormányzat számviteli nyilvántartási adataival megegyező tételes jegyzékét értékével együtt, azon belül a kötelező önkormányzati feladathoz kapcsolódó vagyon megjelölését;

e)
a vagyonkezelésbe adott vagyonnal való gazdálkodásra vonatkozó rendelkezéseket, és a vagyonnal való vállalkozás feltételeit;

f)
a vagyonkezelői jog megszerzésének ellenértékét, illetve kijelölés esetén az ingyenesség tényét;

g)
a vagyonkezelésbe vett vagyon tekintetében az önkormányzati vagyonnal kapcsolatos nyilvántartási és adatszolgáltatási kötelezettségek teljesítésének módját és formáját;

h)
az Önkormányzat költségvetését megillető – a vagyonkezelésébe adott vagyon kezeléséből származó – befizetések teljesítésére, a vagyonkezelésbe adott vagyonnal történő elszámolásra vonatkozó rendelkezéseket;

i)
a szerződés teljesítésének biztosítására vonatkozó rendelkezéseket, mellékkötelezettségeket és egyéb biztosítékokat;

j)
a vagyonkezelésbe adott vagyonnal való mérhetően eredményes gazdálkodásra vonatkozó előírásokat;

k)
a vagyonkezelési szerződés időtartamát;

l)
a szerződés megszűnése esetén a felek által teljesítendő szolgáltatásokat, beleértve az ilyenkor szükséges elszámolást is.

(2) Vagyonkezelői jog létrejöttét az ingatlan-nyilvántartásba be kell jegyezni.

24. §

A vagyonkezelő, a vagyonkezelési szerződés időtartama alatt haladéktalanul köteles tájékoztatni az Önkormányzatot:

a)
ha ellene csőd- vagy felszámolási eljárás, helyi önkormányzatnál adósságrendezési eljárás indult;

b)
ha végelszámolási eljárás kezdeményezésére, vagy a jogutód nélküli megszüntetésre irányuló bírósági vagy hatósági intézkedésre került sor;

c)
ha 3 hónapnál régebbi köztartozása van, és annak megfizetésére nem kapott halasztást;

d)
mindazokról a változásokról, amelyekkel kapcsolatos tájékoztatási kötelezettséget jogszabály, vagy vagyonkezelési szerződés előírja.

25. §

(1) A vagyonkezelő, mint a vagyonkezelési jog jogosultja köteles a vagyonkezelési jog gyakorlása során betartani a következőket:

a)
a vagyonkezelésbe vett vagyont a rendes gazdálkodás szabályainak megfelelően, elvárható gondossággal birtokolni, használni és a vagyon hasznait szedni,

b)
a vagyont rendeltetésszerűen használni,

c)
a vagyont fenyegető veszélyről és a bekövetkezett kárról értesíteni az Önkormányzatot,

d)
a vagyonkezelési szerződésben meghatározottakat, és e rendeletben előírt kötelezettségeket teljesíteni,

e)
tűrni a vagyonkezeléssel kapcsolatos ellenőrzéseket, és köteles az ellenőrzésekben közreműködni, az előírt beszámolást teljesíteni.

(2) A vagyonkezelés ellenőrzése az alábbi módon történik:

a)
az államháztartásról szóló 2011. évi CXCV. törvény 70. § (1) bekezdés b) pontja figyelembe vételével a belső ellenőrzés keretében,

b)
a vagyonkezelők rendszeres beszámoltatásával, melynek keretében elkészítik az általuk kezelt vagyonra vonatkozó vagyonkimutatást, és ismertetik a vagyongazdálkodási terv adott időszakra vonatkozó teljesülését.”

14. §

A Vagyonrendelet 28. § (2) bekezdése helyébe a következő rendelkezés lép:

„(2) A vagyon használatának és hasznosítási jogának átengedéséhez a 14. § (1) bekezdés szerinti értékmeghatározás szükséges az ingatlanvagyon-kataszterben a bruttó 15.000.000,- Ft-ot meghaladó könyv szerinti értéken nyilvántartott ingatlanok és az analitikus nyilvántartásban az 1.000.000,- Ft-ot meghaladó forgalmi értékű ingóságok esetén.”

15. §

A Vagyonrendelet 32. § (2) bekezdése helyébe a következő rendelkezés lép:

„(2) A közép és hosszú távú vagyongazdálkodási tervnek a közfeladatok ellátását biztosító vagyont, valamint a tervidőszakra tervezett, célszerűségi és hatékonysági szempontoknak megfelelő vagyonváltozást kell tartalmaznia, figyelembe véve a nemzeti vagyon megőrzése és védelme, valamint a nemzeti vagyonnal való felelős gazdálkodás szerinti alapelveket.”

16. §

A Vagyonrendelet 1. melléklete helyébe az 1. melléklet lép.

17. §

A Vagyonrendelet 

a)
26. §-ában az „a nemzeti vagyonról szóló törvényben” szövegrész helyébe az „az Nvtv.-ben” szöveg,

b)
27. § (1) bekezdés a) pontjában az „a nemzeti vagyonról szóló törvényben” szövegrész helyébe az „az Nvtv.-ben” szöveg,

c)
27. § (1) bekezdés b) pontjában az „a nemzeti vagyonról szóló törvényben” szövegrész helyébe az „az Nvtv.-ben” szöveg,

d)
27. § (4) bekezdésében az „a nemzeti vagyonról szóló törvényben” szövegrész helyébe az „az Nvtv.-ben” szöveg,

e)
29. §-ában az „a nemzeti vagyonról szóló törvényben” szövegrész helyébe az „az Nvtv.-ben” szöveg,

f)
30. § (3) bekezdésében az „az ágazatilag illetékes bizottság” szövegrész helyébe az „a Pénzügyi Bizottság” szöveg,

g)
30. § (4) bekezdésében a „költségvetési ügyekért felelős bizottságot, valamint a Pénzügyi Bizottságot” szövegrész helyébe a „Pénzügyi Bizottságot” szöveg,

h)
30. § (5) bekezdésében a „költségvetési ügyekért felelős bizottság” szövegrész helyébe a „Pénzügyi Bizottság” szöveg,

i)
32. § (1) bekezdés a) pontjában az „1 évre” szövegrész helyébe az „5 évre” szöveg,

j)
32. § (1) bekezdés b) pontjában az „5 évre” szövegrész helyébe a „8 évre” szöveg,

k)
32. § (6) bekezdésében a „költségvetési ügyekért felelős bizottság” szövegrész helyébe a „Pénzügyi Bizottság” szöveg

lép.

18. §

Hatályát veszti az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet 5. § (9) bekezdése.

19. §

Ez a rendelet a kihirdetését követő napon lép hatályba.

